Incendiu puternic în Capitală: Arde un atelier de prelucrare a lemnului din Sectorul 4/ Flăcările se manifestă pe 900 de mp
Pompierii din Bucureşti intervin, joi seară, pentru stingerea unui incendiu care a cuprins un atelier de prelucrare a lemnului din Sectorul 4. Nu sunt anunţate victime, transmite News.ro.
"Incendiu la un atelier de producţie material lemnos. Intervenim pentru stingerea unui incendiu produs la un atelier de producţie material lemnos, de pe strada Drumul Bercenarului, Sector 4", anunţă, joi seară, ISU Bucureşti-Ilfov.
Sursa citată a precizat că incendiul se manifestă cu flacără violentă pe o suprafaţă de aproximativ 900 mp.
"Ard materiale combustibile (material lemnos). A fost realizat dispozitiv circular de intervenţie pentru localizarea şi evitarea propagării la vecinătăţi", a mai transmis sursa citată.
Au fost alertate 13 autospeciale de stingere, Detaşamentul Special de Salvatori, 1 autospecială de intervenţie şi salvare de la înălţime, 1 autospecială de descarcerare şi 2 ambulanţe SMURD.
Până la ora transmiterii acestei ştiri nu au fost anunţate victime.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank